Ontbinde liggaam ís dié van vermiste 10-jarige | Maroela Media
Die erg ontbinde liggaam van 'n jong seun wat op 3 September in Phoenix in KwaZulu-Natal aangetref is, is dié van die 10-jarige Miguel Louw.
Maroel Media het vroeër berig Miguel het op 17 Julie naby sy skool in Sydenham vermis geraak. Dié voorval het die land geruk en sy verpletterde gesin het 'n R50 000-kontantbeloning "sonder enige vrae" vir sy veilige terugkeer uitgeloof.
Kol. Thembeka Mbele, polisiewoordvoerder, het Vrydagoggend aan Maroela Media bevestig dat die liggaam wat gevind is wél die van Miguel is.
Sy liggaam is in Longburyweg in Phoenix aangetref toe beamptes na 'n verdagte in 'n onverwante voorval in dié omgewing gesoek het.
Mohammed Vahed Ebrahim, 'n man wat bekend is aan Miguel se familie, is in Julie 'n paar dae ná die voorval in hegtenis geneem in verband met Miguel se ontvoering en is later aangekla van mensehandel.
Hy moet op 17 September weer in die hof verskyn. Mbele het gesê daar word nog nie in dié stadium 'n klag van moord ook teen hom ondersoek nie. "Ons moet nou eers verder ondersoek instel om vas te stel of Ebrahim met Miguel se moord verbind kan word."
KwaZulu-Natal Miguel Louw vermis
Waar daar 'n rokie trek is gewoonlik 'n vuurtjie – aan die ouers, baie jammer oor julle verlies.
Die arme ouers en familie, my innigste simpatie is met julle, dis nie maklik om n kind te verloor, mag die Heer met julle wees in hierdie tyd van hartseer.
Lauren · 7 maande gelede
Dit is verskriklik. Toe ek die nuus hoor, het ek gehoop dit is nie hy nie. Dus so hartseer vir sy ouers om finaliteit te kry.
Bernadette · 7 maande gelede
Dis verskriklik, hoe kry mens ooit closure….hoe gaan jy aan. Bring die doodstraf terug en laat hierdie misdadigers boet vir hulle dade.